ક્રિસ્ટિયાનો રોનાલ્ડો પોતાના સંભવિત અંતિમ વર્લ્ડ કપમાં પોર્ટુગલને વર્લ્ડ ચેમ્પિયન બનાવવા ઈચ્છે છે. 2016માં યુરોપિયન ચેમ્પિયનશિપ જીતીને પોર્ટુગલે સાબિત કરી દીધું છે કે તેનામાં મોટી ટુર્નામેન્ટ જીતવાની ક્ષમતા છે. ફાઈનલમાં રોનાલ્ડો શરૂઆતમાં જ ઈજાગ્રસ્ત થયો હોવા છતાં પોર્ટુગલને યજમાન ફ્રાન્સને હરાવીને યુરો કપ જીત્યો હતો. પોર્ટુગલ આ જ ટુર્નામેન્ટનો અનુભવ લઈને રશિયામાં રમવા ઉતરશે. ટીમમાં રોનાલ્ડો ઉપરાંત ડિફેન્સમાં પેપે અને મિડફિલ્ડમાં જોઆઓ મોઉન્ટિન્હો તથા સ્ટ્રાઈકરમાં યુવાન ખેલાડી આન્દ્રે સિલ્વા છે.